Филип III Аридей
Филип III Аридей (; ) е цар на Древна Македония от 11 юни 323 г. пр. Хр. до 25 декември 317 г. пр. Хр., цар на Азия (323 г. пр. Хр. – 317 г. пр. Хр.) и фараон на Египет (323 г. пр. Хр. – 317 г. пр. Хр.).

Биография 
Той е син на Филип II Македонски и Филина от Лариса, Тесалия и по-голям полубрат на Александър Македонски. Първоначалното му име е Аридей, след като идва на власт се нарича Филип. Според Плутарх той става умствено немощен и епилептик след опита на Олимпия да го отрови, искайки по този начин да го елиминира, тъй като е потенциален съперник на сина ѝ Александър.

Жени се за Евридика II Македонска, дъщеря на цар Аминта IV и Кинана или Кина, която е полусестра на Александър Велики.

Филип Аридей построява Амун храма на Карнак, голяма колонна зала на храма на мъртвите в Хермополис/Ашмунайн и храм на Онурис в Себенитос.

Полиперхон, Олимпия и Еакид, царят на Епир, се съюзяват и тръгват към Македония. Понеже с тях е Александър IV, синът на Александър Велики, македонската войска отказва да се бие с тях. Той и съпругата му бягат, но са заловени в Амфиполис. Филип представлява опасност и е екзекутиран на 25 декември 317 г. пр. Хр.; съпругата му е накарана да се самоубие. Следващата година Касандър завладява обратно Македония. Според някои теории той погребва Филип и Евридика подобаващо в царските горбници Еге и в тяхна чест организира игри.

През 1977 г. във Вергина откриват добре запазен скелет, който вероятно е на Филип III Аридей. Сред находките е и церемониален щит, който според някои теории е на Филип III Аридей. Според някои теории шитът принадлежи на Филип III Аридей, който се смята, че е погребан в същата гробница.

Лунният кратер Аридей е наречен на него.

Източници 
 William Smith (lexicographer), Dictionary of Greek and Roman Biography and Mythology, "Arrhidaeus (1)" , "Eurydice (3)", Boston, (1867)
 Юниан Юстин, Historiarum Philippicarum libri XLIV 9,8; 13,2; 14,5
 Павзаний, Reisen in Griechenland 1,6,2 – 3; 1,10,1; 1,11,3 – 4; 1,25,3; 1,25,6; 8,7,7

Литература 
 Elizabeth D. Carney: The Trouble with Philip Arrhidaeus. In: The Ancient History Bulletin. Bd. 15, Nr. 1 – 2, 2001, с. 63 – 89
 Thomas Schneider: Lexikon der Pharaonen. Albatros, Düsseldorf 2002, ISBN 3-491-96053-3, с. 196

Външни препратки 
 Livius.org: Arridaeus , Йона Лендеринг
 Wiki Classical Dictionary: Arrhidaeus
 Page about coinage during his reign
 An archaeological report about his grave and remains
 A National Geographic article about the group of tombs, one of which is now said to be his (April 2008)

Бележки 

Царе на Древна Македония
Монарси на Персия
Фараони
Диадохи
Аргеади
Убити монарси
Древни гърци
Древни македонци